Reinhold Nauckhoff (1660–1700)

Reinhold Nauckhoff (1660–1700) oli Nauckhoffide aadlisuguvõsast pärit Rootsi sõjaväelane, kes osales Põhjasõjas. 

 Elulugu 
Reinhold Nauckhoff sündis Martna kihelkonnas 1660. aastal Hans ja Margaretha Nauckhoffi (sünninimega Baranoff) perekonda. 

1676. aastal teenis Nauckhoff kornetina Rootsi aadlilipkonnas. 1678. aastal ülendati ta rittmeistriks. Järgmisel aastal läks ta üle Hollandis teenivasse Lewenhaupti rügementi. 1681. aastal läks ta edasi Eestimaa aadlilipkonda, kus sai kaptenleitnandi auastme. Samas üksuses teenis ka tema vend. Seal teenis ta kuni Põhjasõja alguseni, mil ta rittmeistri auastmes Narva lahingus hukkus.Lk 474 (Lewenhaupt, 1920) 

 Perekond 
Reinhold Nauckhoff abiellus Martha Elisabeth Youngiga. Abielust sündis kolm last. 

 Johan Henrik Nauckhoff (1688–1757). Rootsi major, osales Põhjasõjas ning Vene-Rootsi sõjas. Abiellus Margareta Christina Hederhielmiga. 
 Reinhold Nauckhoff (surnud 1712). Rootsi kapten, osales Põhjasõjas ning langes Poltava lahingus vangi. Suri Tobolskis vangilaagris. 
 Carl Wilhelm Nauckhoff (1690 – umbes 1749). Rootsi lipnik, osales Põhjasõjas ning langes samuti peale Poltava lahingut vangi. Viibis vangistuses Solvõtšegodskis ning naasis 1722. aastal kodumaale.Lk 453 (Svenskt biografiskt lexikon) 

 Viited 

 Kirjandus 

 Lewenhaupt, Adam. Karl XII:s officerare. Biografiska anteckningar. 1920.
 Svenskt biografiskt lexikon. Kd. 26. 1987–1989. 

Kategooria:Eestimaa aadlilipkonna ohvitserid
Kategooria:Sündinud 1660
Kategooria:Surnud 1700